Tarybos Reglamentas (EEB) Nr. 654/81
1981 m. kovo 10 d.
iš dalies keičiantis Reglamentą (EEB) Nr. 3179/78 dėl Europos ekonominės bendrijos konvencijos dėl būsimo daugiašalio bendradarbiavimo Šiaurės Vakarų Atlanto žvejyboje patvirtinimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija Tarybos reglamentu (EEB) Nr. 3179/78 [2] patvirtino Konvenciją dėl būsimo daugiašalio bendradarbiavimo Šiaurės Vakarų Atlanto žvejyboje,
kadangi 1979 m. birželio 7 d. Šiaurės Vakarų Atlanto žvejybos organizacijos generalinė taryba, pagal Konvencijos dėl būsimo daugiašalio bendradarbiavimo Šiaurės Vakarų Atlanto žvejyboje XX straipsnio 2 dalį, priėmė nuo 1980 m. sausio 1 d. įsigaliojančias šios Konvencijos III priedo pataisas, susijusias su ribos tarp statistinių parajonių, apimančių akvatoriją tarp Grenlandijos vakarinės pakrantės ir Kanados pakrantės, nustatymu;
kadangi dėl to Konvencijos tekstas buvo iš dalies pakeistas Reglamentu (EEB) Nr. 653/80 [3], kurio taikymas vis dėlto buvo ribotas iki 1980 m. gruodžio 31 d., nes jis buvo priimtas kaip laikina priemonė remiantis Sutarties 103 straipsniu;
kadangi dėl to reikia nustatyti galutinį Reglamento (EEB) Nr. 3179/78 pakeitimą,
PRIĖMĖ ŠĮ REGLAMENTĄ:
1 straipsnis
Konvencijos dėl būsimo daugiašalio bendradarbiavimo Šiaurės Vakarų Atlanto žvejyboje III priedo 1 dalies a punktas ir 2 dalies a punktas, paskelbti Reglamento (EEB) Nr. 3179/78 priede, iš dalies pakeičiami pagal šio reglamento priedą.
2 straipsnis
Reglamentas (EEB) Nr. 653/80 panaikinamas.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. kovo 10 d.